cyanic-selkie/wikianc huggingface dataset:
อุลตร้าแมนทีก้า
การออกอากาศ
ในประเทศไทยเคยออกอากาศทางสถานีโทรทัศน์ไทยทีวีสีช่อง 3 ออกฉายในช่วงปี พ.ศ. 2543 ออกอากาศทุกเช้าวันจันทร์ ถึง วันศุกร์เวลา 6:30 - 7:00 น. ในชื่อ ยอดมนุษย์ 3 พลัง ตามชื่อที่ปรากฏในรายชื่อรายการของช่อง แต่ในเรื่องยังพากย์ชื่อว่า อุลตร้าแมนทีก้า และเคยถูกวางจำหน่ายในรูปแบบวีซีดีโดยบริษัท APS เมื่อช่วงปี พ.ศ. 2546 โดยผู้ที่ถือลิขสิทธิ์ในช่วงเวลานั้นคือ บริษัท โพรลิงก์ จำกัด อย่างไรก็ตาม ดรีม เอกซ์เพรส DEX เป็นผู้ถือลิขสิทธิ์ซีรีส์อุลตร้าแมนปัจจุบัน โดยได้พากย์ภาคหนังโรงและตอนพิเศษ และได้นำอุลตร้าแมนทีก้าฉบับทีวีซีรีส์กลับมาพากย์ไทยใหม่อีกครั้ง ออกอากาศทางสถานีโทรทัศน์ติจิตัลช่อง เอ็มคอตแฟมิลี หมายเลข 14 ออกอากาศครั้งแรกเมื่อวันที่ 8 กุมภาพันธ์ พ.ศ. 2561 ฉายจนถึงเดือนสิงหาคมปีเดียวกัน ออกอากาศทุกวัน พฤหัสบดี และ วันศุกร์ เวลา 19.30 - 20.00 น. ออกอากาศซ้ำอีกครั้ง ทุกวันจันทร์ และ วันอังคาร เวลา 7.00 - 7.30 น. แต่อย่างไรก็ตามทีวีซีรีส์ที่พากย์ใหม่นั้นไม่ได้มีการถูกนำผลิตซ้ำทางรูปแบบสื่ออื่นแต่อย่างใด
เกาะขามใหญ่
เกาะขามใหญ่ เป็นเกาะซึ่งตั้งอยู่ในตำบลท่าเทววงษ์ อำเภอเกาะสีชัง จังหวัดชลบุรี อยู่ห่างจากเกาะสีชังประมาณ 1.4 กิโลเมตร ทางทิศตะวันออก เป็นหนึ่งในแปดเกาะของหมู่เกาะสีชัง
ซาสึเกะ (แก้ความกำกวม)
ซาสึเกะ สามารถหมายถึง
เกาะขามใหญ่
จากข้อมูลเมื่อ พ.ศ. 2557 มีชาวบ้านอาศัยอยู่ราว 50 ครัวเรือน มีอาชีพหลักทำการประมง รวมถึงแปรรูปสัตว์ทะเลมาเป็นสินค้าโอท็อป เช่น ปลาหมึกแห้ง ปลาหมึกแดดเดียว ปลาเค็ม รอบของเกาะมีทรัพยากรธรรมชาติที่ค่อนข้างสมบูรณ์ โดยเฉพาะหอยนมสาวเป็นสัตว์อนุรักษ์ และปลิงทะเล มีทั้งปลิงดำ ปลิงขาว ปูหิน เป็นแหล่งดำน้ำและตกปลาที่มีปลาขนาดใหญ่ บนเกาะมีบริการที่พักรับรองนักท่องเที่ยวแบบเรือนแรม ศาสนสถานบนเกาะมีศาลเจ้าพ่อกวนอูและศาลเจ้าแม่ทับทิม
เกาะขามใหญ่มีประเพณีสงกรานต์อุ้มสาวลงน้ำซึ่งเป็นประเพณีที่มีมาตั้งแต่สมัยพระบาทสมเด็จพระจุลจอมเกล้าเจ้าอยู่หัว โดยจะจัดขึ้นในวันที่ 18 เมษายนของทุก ๆ ปี
การเดินทางของคุณแม่มด
การเดินทางของคุณแม่มด (魔女の旅々 (Majo no Tabitabi)) เป็นซีรีส์ไลต์โนเวลของญี่ปุ่น ที่เขียนโดยโจกิ ชิราอิชิ และวาดโดย Azure SB Creative ได้เผยแพร่แล้วรวม 14 เล่มตั้งแต่เดือนเมษายน พ.ศ. 2559 ภายใต้สำนักพิมพ์ GA Novel มังงะดัดแปลงซึ่งวาดโดยอิสึกิ นานาโอะได้เผยแพร่ออนไลน์ตั้งแต่เดือนพฤศจิกายน พ.ศ. 2561 ผ่านนิตยสารมังงะออนไลน์ Manga UP! ของสแควร์เอนิกซ์ ซึ่งถูกรวบรวมเป็นทังโกบงสองเล่ม ไลต์โนเวลได้รับลิขสิทธิ์ในอเมริกาเหนือโดย Yen Press และมังงะได้รับอนุญาตจากสแควร์เอนิกซ์ ในประเทศไทยไลต์โนเวลเผยแพร่โดยอนิแม็ก บุ๊คส์ ซีรีส์ทีวีอนิเมะถูกจัดทำโดย C2C ออกอากาศตั้งแต่เดือนตุลาคมถึงธันวาคม พ.ศ. 2561
เนื้อเรื่อง
เมื่อหลงใหลเรื่องราวของนิเคะแม่มดที่ออกผจญภัยไปทั่วโลก อิเลน่าจึงปรารถนาที่จะเรียนแบบเดียวกัน ความมุ่งมั่นในการเรียนหนังสือและเวทมนตร์ของเธอทำให้อิเลน่ากลายเป็นแม่มดที่อายุน้อยที่สุดที่สำเร็จการศึกษาจากสถาบัน แต่เพื่อที่จะเป็นแม่มดอย่างเป็นทางการเธอต้องได้รับการฝึกอบรมจากแม่มดอาวุโสซึ่งไม่มั่นใจที่จะพาเธอเข้ามาเพราะพรสวรรค์ของเธอ ก่อนที่จะพบ ฟราน "แม่มดละอองดาว" และยอมรับเธอ หลังจากได้รับตำแหน่ง "แม่มดเถ้า" อิเลน่าเริ่มสำรวจทั่วโลกเยี่ยมชมและเผชิญหน้ากับผู้คนและสถานที่ทุกประเภท
โฟม (คอลลอยด์)
โฟม (Foam) เป็นคอลลอยด์ประเภทหนึ่ง ซึ่งเกิดจากการเติมอนุภาคก๊าซหรือฟองก๊าซ ลงไปในของเหลวหรือของแข็งหลอมเหลวลงไป เพื่อให้มีรูพรุน กระจายเป็นอนุภาคกระจาย (dispered phase) ในสารเนื้อเดียว (continuous phase) นั้น โดยปกติแล้วสารบริสุทธิ์จะไม่เกิดเป็นโฟมถ้าเราไม่เติมสาร สเตบิไลเซอร์ (Stabilizer) ในไอศกรีมหรือสารอาหารบางประเภท เรามักใส่สารเติมแต่งเพื่อทำให้เกิดโฟม
ประโยชน์
นอกจากนี้โฟมยังนำมาใช้ประโยชน์ในการดับเพลิง เนื่องจากมันสามารถป้องกันมิให้อากาศผ่านเข้าไปยังวัตถุที่กำลังไหม้อยู่ และป้องกันไม่ให้ไอที่ลุกติดไฟหนีออกมาได้
สืบลับหมอระบาด
สืบลับหมอระบาด (Doctor Detective) เป็นละครชุดของไทยที่ผลิตโดย เมจิค อีฟ วัน เอ็นเตอร์เทนเม้นท์ โดย อ้อม พิยดา จุฑารัตนกุล สร้างจากบทประพันธ์ของ ปิยพร วายุภาพ ,พัชรนันท์ ,กฤษณ์ มงคลเกษม ,ชญานิน เลี่ยวไพโรจน์ บทโทรทัศน์โดย ปิยพร วายุภาพ นำแสดงโดย ณเดชน์ คูกิมิยะ และ คิมเบอร์ลี่ แอน โวลเทมัส ร่วมด้วย อเล็กซ์ เรนเดลล์ และ ภูริตา สุปินชุมภู ออกอากาศทุกวันจันทร์และอังคาร เวลา 20.20 น. (เวลามาตรฐานไทย) เริ่มตอนแรกวันที่ 21 สิงหาคม 2566
งานสร้าง
ละครเรื่อง สืบลับหมอระบาด ได้มีการฟิตติ้งเสื้อผ้านักแสดงไปเมื่อวันพฤหัสบดีที่ 24 มีนาคม พ.ศ. 2565 โดยเตรียมการเปิดกล้องในเดือนพฤษภาคมนี้ กระทั่งวันเสาร์ที่ 7 พฤษภาคม ทางกองละครจึงได้ฤกษ์บวงสรวงย่อยพร้อมกับเดินกล้องถ่ายทำคิวแรกในทันที โดยได้ กังฟู-นิติวัฒน์ ชลวณิชสิริ ที่เคยกำกับละครเรื่อง ผู้กองยอดรัก ให้กับทางช่อง 3 เมื่อปี พ.ศ. 2558 มารับหน้าที่กำกับแทน อ้อ-วิลาวัณย์ สังฆะภิบาล ที่มากำกับในช่วงแรก
กระทั่งวันจันทร์ที่ 10 ตุลาคม พ.ศ. 2565 จึงได้มีการปล่อยทีเซอร์ของละครเรื่อง สืบลับหมอระบาด พร้อมกับละครเรื่องอื่น ๆ เช่น จนกว่าจะได้รักกัน หมอหลวง เกมรักทรยศ โลกหมุนรอบเธอ ดวงใจเทวพรหม และ พรหมลิขิต ออกมาให้ได้รับชม และได้ถ่ายทำคิวสุดท้ายเมื่อวันอาทิตย์ที่ 26 กุมภาพันธ์ พ.ศ. 2566 โดยคาดว่าจะออกอากาศในช่วงครึ่งปีหลัง จากนั้นในวันพฤหัสบดีที่ 27 กรกฎาคม 2566 ได้มีการจัดพิธีบวงสรวงละครเรื่อง สืบลับหมอระบาด อย่างเป็นทางการที่สตูดิโอช่อง 3 หนองแขม
ดับบา เคโต
บาบาทุนเด ลูคาสซ์ ไอเยบูซี (Babatunde Łukasz Aiyegbusi; เกิด 26 พฤษภาคม ค.ศ. 1989) เป็นนักมวยปล้ำอาชีพชาวโปแลนด์และอดีตนักฟุตบอลที่ได้เซ็นสัญญาปล้ำกับ WWE ก่อนหน้านี้เขาเคยเล่นให้กับหลายทีมในลีกอเมริกันฟุตบอลโปแลนด์ และเคยเล่นให้มินนิโซตา ไวกิ้งส์ระหว่างปรีซีซั่น 2015 เขาเป็นนักมวยปล้ำชาวโปแลนด์คนที่สองที่เข้าแข่งขันใน WWE นับตั้งแต่ Ivan Putski
ยี่สุ่น สนิทวงศ์ ณ อยุธยา
ยี่สุ่น สนิทวงศ์ ณ อยุธยา (5 มีนาคม พ.ศ. 2436 - 16 มีนาคม พ.ศ. 2529) (นามเดิม:ยี่สุ่น มังกรพันธ์) เป็นบุตรีของศาสนาจารย์กิมเฮง มังกรพันธ์ และนางทองอยู่ (จากสกุลปักษานนท์) เกิดเมื่อวันที่ 5 มีนาคม พ.ศ. 2436 ได้รับการศึกษาที่โรงเรียนกุลสตรีวังหลัง (ปัจจุบันคือ โรงเรียนวัฒนาวิทยาลัย) สมรสกับหม่อมราชวงศ์สุวพันธุ์ สนิทวงศ์ โอรสในพระวรวงศ์เธอ พระองค์เจ้าสายสนิทวงศ์ ซึ่งสำเร็จวิชาแพทย์จากยุโรปท่านแรกของเมืองไทย มีบุตรธิดาด้วยกัน 4 คน คือ หม่อมหลวงสร้อยระย้า ยุคล (หม่อมในพระเจ้าวรวงศ์เธอ พระองค์เจ้าภาณุพันธุ์ยุคล) หม่อมหลวงซัง สนิทงศ์ และหม่อมหลวงพวงร้อย อภัยวงศ์ และหม่อมหลวงคงคา สนิทวงศ์ ยี่สุ่น สนิทวงศ์ ณ อยุธยาเป็นพระปัยยิกา (ทวด) ของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ความสามารถทางด้านภาษาต่างประเทศของคุณยี่สุ่น นับว่าดีมากจากพื้นฐานที่ได้รับการสอนจากโรงเรียนกุลสตรีวังหลัง และจากการที่ต้องติดตามสามีคือหม่อมราชวงศ์สุวพันธุ์ สนิทวงศ์ ซึ่งเป็นแพทย์ไปในหลายสถานที่ในภารกิจหลายๆ ด้าน ทั้งงานสังคมที่ต้องติดต่อกับชาวต่างประเทศ และงานในท้องถิ่นทุรกันดารซึ่งหม่อมราชวงศ์สุวพันธุ์ต้องไปตรวจรักษาผู้เจ็บป่วย ด้วยคุณยี่สุ่นท่านเป็นผู้หญิงสมัยใหม่ที่มีความรู้ทางด้านภาษาอังกฤษอย่างดีเยี่ยม จึงสามารถอ่านสลากยาภาษาอังกฤษ และรู้จักเครื่องมือแพทย์ต่างๆ เป็นอย่างดี
ยี่สุ่น สนิทวงศ์ ณ อยุธยา ถึงแก่กรรมเมื่อวันที่ 16 มีนาคม พ.ศ. 2529 ในรัชกาลที่ 9 ด้วยโรคชราในวัย 93 ปี พระราชทานเพลิงศพ ณ เมรุวัดเทพศิรินทราวาส วันเสาร์ที่ 19 เมษายน พ.ศ. 2529
ยิ้มกลางสายฝน
ยิ้มกลางสายฝน เป็นบทเพลงหนึ่งของคาราวาน ที่เขียนขึ้นเมื่อเข้าสู่ป่าหลังเหตุการณ์ 6 ตุลา แต่งเนื้อร้อง โดย สุรชัย จันทิมาธร เป็นเพลงช้า ความหมายลึกซึ้ง โดยเปรียบเทียบห่ากระสุนปืนที่สาดใส่เหมือนสายฝน
เนื้อร้อง
เย็น....ฝนพรำพร่างพรูสู่พฤกษา
พรมไม้ป่า สดใสในวสันต์
ฝันและใฝ่โลกใหม่ต้องเป็นของเรา
ยามฝนหลั่ง เมฆบังบดทิวเขา
ยามเห็นเจ้า เปียกปอนตอนใกล้สาง
พบคนจริง ยิ่งยงคู่คงเส้นทาง
เห็นผู้สร้าง ความทรงจำ มิเลือนจากใจ
ยืนหยัดทะนง คู่คงเส้นทางยืดเยื้อ
ยิ้ม...เพื่อความฝันใกล้บรรลุชัย
จับมือทักทาย ส่งยิ้มกลางสายฝน
พบความจริง ยิ่งหมายมั่นในกมล
หนทางสู้....สู่ชัยมิไกลจากเรา
จักรพรรดิเฮราคลิอัส
เมื่อสมเด็จพระสันตะปาปาจอห์นที่ 4ทรงขอ จักรพรรดิเฮราคลิอัสก็ทรงส่งครูและผู้สอนศาสนาไปยังบริเวณดาลเมเชีย (Dalmatia) ซึ่งเป็นกลุ่มจังหวัดใหม่ของโครเอเชียที่เป็นตั้งถิ่นฐานของพอร์กาและบรรดาพี่น้องผู้ยังเป็นเพกันสลาฟ พระองค์ทรงเป็นผู้ยกเลิกการใช้ภาษาละตินในหนังสือราชการ และหันไปรับวัฒนธรรมกรีกมาแทนที่ (Hellenisation) นอกจากนั้นแล้วก็ยังทรงได้ชื่อว่าเป็นผู้ก่อตั้งระบบการบริหารแบบธีม (Thematic system) แต่นักประวัติศาสตร์สมัยใหม่ไม่เห็นด้วยและเห็นว่าทรงมีส่วนเกี่ยวข้องในการวิวัฒนาการระบบนี้แต่เพียงเล็กน้อย
แหล่งข้อมูลอื่น
575 641
เกมนรก โรงเรียนพันธุ์โหด
เกมนรก โรงเรียนพันธุ์โหด (Battle Royale) เป็นภาพยนตร์ญี่ปุ่น ที่สร้างมากจากหนังสือในเรื่องเดียวกัน (Battle Royale) ผลงานของ Koushun Takami เป็นงานการกำกับโดย Kinji Fukasaku ออกฉายในวันที่ 16 ธันวาคม ปี พ.ศ. 2543 ในประเทศญี่ปุ่น
โครงเรื่อง
จินตนาการในโลกอนาคต ประเทศญี่ปุ่นเกิดภาวะล่มสลาย ตกต่ำถึงขีดสุดในทุกๆ ด้าน เศรษฐกิจพังพินาศยับเยิน ผู้คนจำนวน 10 กว่าล้านกลายเป็นคนว่างงานในชั่วพริบตา สังคมเสื่อมโทรมทรุดหนัก เด็กและเยาวชนที่ต้องออกจากโรงเรียนกลางคันในปีนี้ มีจำนวน 80,000 คน จำนวนครู-อาจารย์ที่เสียชีวิตในหน้าที่ จากการใช้กำลังรุนแรงภายในโรงเรียน มีมากถึง 1,200 คน ระบบการศึกษาเกิดการเปลี่ยนแปลงอย่างรุนแรง รวมทั้งอาชญากรรมที่ก่อขึ้นโดยวัยรุ่น ก็ปรากฏขึ้นมากมาย อาชญากรรมระบาดแพร่หลายไปทั่วทุกหนแห่ง ปัญหาวัยรุ่นกลายเป็นหนึ่งในปัญหาหลักระดับชาติ พวกเขาไม่ยอมเคารพเชื่อฟังคำสั่งของผู้ใหญ่ กระด้างกระเดื่องต่อครูบาอาจารย์ รัฐบาลจึงวางมาตรการตอบโต้ ด้วยการร่างกฎหมายประกาศ "วิธีการปฏิรูปการศึกษายุคใหม่" ออกมา ซึ่งมีเป้าหมายเพื่อคืนสิทธิให้กับผู้ใหญ่ โดยใช้เกม "Battle Royale" หรือที่เรียกสั้นๆ ว่า BR มากำราบเด็กแสบ
ในแต่ละปี จะมีการสุ่มตัวอย่างเลือกนักเรียนวัยประมาณ 15 ปีขึ้นมา 1 ชั้นเรียน จำนวน 42 คน จากนั้นพาไปปล่อยทิ้งไว้บนเกาะร้าง โดยทางโรงเรียนทำทีเสมือนว่า กำลังพานักเรียนไปทัศนาจรนอกสถานที่ กติกาของเกม Battle Royale มีอยู่ง่ายๆ ว่านักเรียนทุกคนโดนสวมปลอกคอ ที่ผู้ควบคุมสามารถกดปุ่มให้ระเบิดได้ทันที ทุกคนจึงต้องเล่นเกมกันหมด ไม่ว่าจะยินยอมพร้อมใจ หรือรู้สึกต่อต้านก็ตาม ยิ่งไปกว่านั้น พื้นที่บนเกาะยังแบ่งเป็นโซนต่างๆ แต่ละวันจะมีการประกาศแจ้งให้ทราบเป็นระยะๆ ว่าที่ใดบ้างเป็นเขตอันตราย ซึ่งจะเปลี่ยนแปลงตลอดเวลา เพื่อให้นักเรียนทุกคนต้องเดินทางหลบหนีเอาตัวรอด อุปกรณ์ที่นักเรียนแต่ละคนจะได้รับเป็นถุงยังชีพ ซึ่งประกอบด้วยอาหารและน้ำเท่าที่จำเป็น เข็มทิศ แผนที่ ไฟฉาย รวมทั้งอาวุธป้องกันตัว แต่ละคนจะได้อาวุธไม่เหมือนกัน มีตั้งแต่ปืนระเบิดที่ทันสมัยอานุภาพล้างร้ายกาจ จนถึงอาวุธง่ายๆ อย่างเช่น ขวาน มีด หน้าไม้ ส้อม ฝาหม้อ กล้องส่องทางไกล สุดแท้แต่ใครจะโชคดีมากกว่ากัน
ปลอกคอจะระเบิดออกก็ต่อเมื่อ
ระยะเวลาในการเล่นเกมเกิดขึ้นส้นสุดลงภายใน 3 วัน และจะต้องขับเคี่ยวเพื่อให้ได้ผู้ชนะเพียงหนึ่งเดียว หากครบกำหนดแล้วยังสรรหาคนชนะไม่ได้ ทุกคนต้องถูกฆ่าตายหมด ที่สำคัญคือ ตัดความคิดเรื่องหลบหนีออกไปได้เลย เพราะไม่มีทางโดยสิ้นเชิง วิธีการเล่นเกมนั้นง่ายนิดเดียวคือ คนที่รอดชีวิตหนึ่งเดียว คนสุดท้ายที่ยังยืนหยัดอยู่เมื่อครบ 3 วันเป็นผู้ชนะ เมื่อทุกคนตกอยู่ในภาวะโดนบีบคั้นสุดขีด แต่ละคนก็มีวิธีการ "ดิ้นรน" ที่แตกต่างกัน ซึ่งวิธีการของแต่ละคนจะเป็นอย่างไร ใครจะเป็นผู้โชคดีที่รอดชีวิต ...ในเกม BR
วอลเลย์บอลหญิงเวิลด์คัพ 1985
วอลเลย์บอลหญิงเวิลด์คัพ 1985 เป็นการแข่งขันวอลเลย์บอลที่จัดขึ้นในช่วงวันที่ 10–20 พฤศจิกายน จัดขึ้นในสี่เมืองคือ ซัปโปะโระ, อิวะมิซะวะ, ฟุกุโอะกะ และ โตเกียว โดยการแข่งขันจะพบกันหมด
สมาพันธรัฐเยอรมันเหนือ
สมาพันธรัฐเยอรมันเหนือ (Norddeutscher Bund) คือชื่อของรัฐชาติเยอรมันซึ่งดำรงอยู่ระหว่าง กรกฎาคม ค.ศ. 1867 ถึง ธันวาคม ค.ศ. 1870 สมาพันธรัฐเยอรมันเหนือสิ้นสุดลงเมื่อมีการสถาปนารัฐธรรมนูญขึ้นใหม่ และตามรัฐธรรมนูญฉบับนั้นได้เปลี่ยนชื่อประเทศเป็น "จักรวรรดิเยอรมัน"
หลังจากรัฐชาติของชาวเยอรมันได้แตกเป็นเสี่ยงๆในสมัยสงครามนโปเลียน เมื่อสงครามนโปเลียนสิ้นสุดก็มีการสถาปนาสมาพันธรัฐเยอรมันขึ้นในปี ค.ศ. 1815 ซึ่งมีจักรพรรดิออสเตรียเป็นองค์ประธาน ในการนี้ ราชอาณาจักรปรัสเซียและจักรวรรดิออสเตรียได้ร่วมมือกันในการใช้สมาพันธรัฐเยอรมันเป็นเครื่องมือเพื่อรวมความเป็นรัฐชาติและความเป็นอันหนึ่งอันเดียวกันของชาวเยอรมันอีกครั้ง ต่อมาในค.ศ. 1849 สมัชชาแห่งชาติในนครแฟรงเฟิร์ตได้มีมติให้กษัตริย์ปรัสเซียดำรงตำแหน่งเป็นจักรพรรดิของชาติเยอรมันส่วนน้อย (เยอรมันที่ไม่รวมออสเตรีย) แต่กษัตริย์ปรัสเซียทรงปฏิเสธและพยายามรวมชาติเยอรมันผ่านทางสหภาพแอร์ฟวร์ทแทน อย่างไรก็ตาม การประชุมสหภาพแอร์ฟวร์ทที่จัดขึ้นในปี ค.ศ. 1850 นั้น มีเพียงรัฐเยอรมันตอนเหนือที่เข้าร่วมประชุมเท่านั้น ออสเตรียและรัฐเยอรมันตอนใต้ต่างกดดันให้ปรัสเซียล้มเลิกสหภาพแอร์ฟวร์ท ความขัดแย้งระหว่างปรัสเซียและออสเตรียจึงเริ่มขึ้น
ความขัดแย้งระหว่างสองชาตินำไปสู่สงครามออสเตรีย-ปรัสเซีย สงครามจบลงด้วยชัยชนะของปรัสเซีย ออสเตรียสูญเสียอิทธิพลเหนือรัฐเยอรมันตอนใต้ทั้งหมดและจำยอมยุบสมาพันธรัฐเยอรมันในวันที่ 23 สิงหาคม ค.ศ. 1866 และนำไปสู่การสถาปนา "สมาพันธรัฐเยอรมันเหนือ" ที่มีกษัตริย์แห่งปรัสเซียเป็นองค์ประธาน
ภูมิหลัง
ในช่วงปี ค.ศ. 1815–1833 ออสเตรียและปรัสเซียทำงานร่วมกันและใช้สมาพันธรัฐเยอรมันเป็นเครื่องมือในการปราบปรามความอุดมการณ์ทางเสรีนิยมในประชากรชาวเยอรมัน
Zollverein
ก้าวสำคัญก้าวแรกสู่แนวคิดการรวมชาติเยอรมันส่วนน้อย คือ Zollverein สหภาพศุลกากรที่ก่อตั้งโดยสนธิสัญญาปี 1833 โดยปรัสเซียเป็นตัวขับเคลื่อนหลักเบื้องหลังสหภาพ แม้ว่าจะมีการเปิดตัวอย่างเป็นทางการในวันที่ 1 มกราคม ค.ศ. 1833 แต่ต้นกำเนิดอาจสืบย้อนไปถึงสหภาพแรงงานเก่าแก่ต่างๆ ในรัฐต่างๆ ของเยอรมนี ซึ่งก่อตั้งขึ้นตั้งแต่ปี ค.ศ. 1818 Zollverein ไม่ได้อยู่ใต้บังคับของสมาพันธรัฐเยอรมันที่นำโดยออสเตรียและจักรวรรดิออสเตรียเองถูกกีดกันเนื่องจากนโยบายการค้าแบบกีดกันสูงโดยไม่เต็มใจที่จะแยกอาณาเขตศุลกากรออกเป็นออสเตรีย ฮังการี และกาลิเซีย-โลโดเมเรียน รวมทั้งเนื่องจากการต่อต้านจากเจ้าชายเคลเมนส์ เวนเซิล ฟอน เมทเทอร์นิช อย่างไรก็ตาม Zollverein สามารถรวมรัฐเยอรมันส่วนใหญ่ได้ในปี 1866
รัฐสภาแฟรงก์เฟิร์ตและสหภาพแอร์ฟวร์ท
ในปี ค.ศ. 1849 สมัชชาแห่งชาติในแฟรงก์เฟิร์ตได้เลือกพระเจ้าฟรีดริช วิลเฮ็ล์มที่ 4 แห่งปรัสเซียเป็นจักรพรรดิแห่งเยอรมนีน้อย (เยอรมนีที่ไม่มีออสเตรีย) พระองค์ทรงปฏิเสธและพยายามรวมเยอรมนีเข้ากับสหภาพแอร์ฟวร์ทในปี ค.ศ. 1849–1850 รัฐสภาแฟรงก์เฟิร์ตได้ประชุมกันในช่วงต้นปี 1850 เพื่อหารือเกี่ยวกับรัฐธรรมนูญ รัฐที่เข้าร่วมส่วนใหญ่เป็นรัฐที่อยู่ทางตอนเหนือและตอนกลางของเยอรมนีเท่านั้น ส่วนออสเตรียและรัฐทางตอนใต้ของเยอรมนี ได้แก่ เวือร์ทเทิมแบร์คและบาวาเรียบีบให้ปรัสเซียล้มเลิกแผนการรวมชาติในปลายปี ค.ศ. 1850
ในเดือนเมษายนและมิถุนายน ค.ศ. 1866 ปรัสเซียเสนอแนวคิดการรวมชาติเยอรมันส่วนน้อยอีกครั้ง รากฐานที่สำคัญของข้อเสนอคือการเลือกตั้งรัฐสภาเยอรมันโดยพิจารณาจากคะแนนเสียง ข้อเสนอดังกล่าวกล่าวถึงกฎหมายการเลือกตั้งแฟรงก์เฟิร์ตในปี พ.ศ. 2392 อย่างชัดเจน อ็อทโท ฟ็อน บิสมาร์ค นายกรัฐมนตรีแห่งปรัสเซียต้องการได้รับความนิยมจากขบวนการเสรีนิยมในขณะนั้น ออสเตรียและพันธมิตรปฏิเสธข้อเสนอนี้ดังนั้นในฤดูร้อน ค.ศ. 1866 ปรัสเซียประกาศสงครามกับออสเตรียและพันธมิตรในสงครามออสเตรีย-ปรัสเซีย
สนธิสัญญาสันติภาพปรากและการยุบสมาพันธรัฐเยอรมัน
ปรัสเซียและออสเตรียลงนามในข้อตกลงนิโคลส์เบิร์กและสนธิสัญญาสันติภาพปราก ออสเตรียยอมรับข้อเรียกร้องของปรัสเซียที่ต้องการยุบสมาพันธรัฐเยอรมัน ปรัสเซียได้รับการยินยอมให้ก่อตั้ง "สหพันธ์ที่ใกล้ชิดยิ่งขึ้น" (einen engeren Bund) แทนในเยอรมนีทางตอนเหนือของแม่น้ำไมน์และบิสมาร์กได้ตกลงเกี่ยวกับข้อจำกัดนี้กับจักรพรรดินโปเลียนที่ 3 แห่งฝรั่งเศสก่อนการเจรจาสันติภาพ
การก่อตั้งรัฐชาติ
ในช่วงเวลาประมาณสามปีครึ่งของสมาพันธ์เยอรมันเหนือ การดำเนินงานหลักคือการออกกฎหมายรวมเยอรมนีเหนือเป็นหนึ่งเดียวโดย ไรชส์ทาค มีหน้าที่ตัดสินใจเกี่ยวกับกฎหมาย เช่น
สมาพันธรัฐเยอรมันเหนือได้เข้าเป็นสมาชิกของ Zollverein ซึ่งเป็นสหภาพศุลกากรของเยอรมันในปี ค.ศ. 1834.
ระบบการเมือง
การประชุมครั้งแรกของรัฐสภา ไรชส์ทาค เมื่อวันที่ 24 กุมภาพันธ์ ค.ศ. 1867 แต่สภานี้ไม่ใช่รัฐสภาจริง ๆ เนื่องจากขณะนั้นไม่มีสหพันธรัฐ จุดประสงค์เดียวคือการหารือและรับร่างรัฐธรรมนูญ ต่อมาในเดือนสิงหาคมชาวเยอรมันเหนือได้เลือกไรช์สทาคสมัยแรกตามรัฐธรรมนูญฉบับใหม่
รัฐธรรมนูญของเยอรมันเหนือเมื่อวันที่ 16 เมษายน ค.ศ. 1867 ได้สร้างสภาแห่งชาติที่มีคะแนนเสียงเลือกตั้งสากล กระบอกเสียงที่สำคัญอีกประการหนึ่ง คือ บุนเดิสราท ซึ่งเป็น 'สภาแห่งชาติ' เป็นตัวแทนของรัฐบาลแห่งรัฐ ในการนำกฎหมายมาใช้ จำเป็นต้องมีเสียงข้างมากใน ไรชส์ทาค และ บุนเดิสราท สิ่งนี้ทำให้รัฐบาลพันธมิตร ซึ่งหมายถึงรัฐต่างๆ (ขึ้นอยู่กับรัฐและเจ้าผู้ครองรัฐนั้นๆ) สามารยับยั้งกฎหมายที่สำคัญ
อำนาจบริหารเป็นของนายกรัฐมนตรีโดยเป็นรัฐมนตรีที่มีหน้าที่มีรับผิดชอบเพียงคนเดียวของประเทศไม่มีคณะรัฐมนตรีที่เป็นทางการ และในสมัยของสมาพันธ์เยอรมันเหนือก็มีหน่วยงานรัฐบาลเพียงสองหน่วยงานเท่านั้น คือ Bundeskanzleramt ซึ่งเป็นสำนักงานของนายกรัฐมนตรี และสำนักงานต่างประเทศตั้งแต่ต้นปี ค.ศ. 1870
นายกรัฐมนตรีได้รับการแต่งตั้งและถอดถอนโดย Bundespräsidium ซึ่งเป็นตำแหน่งของกษัตริย์ปรัสเซียโดยอัตโนมัติ (มาตรา 11) โดยพฤตินัยเป็นประมุขแห่งสมาพันธรัฐเยอรมันเหนือ (บิสมาร์คต้องการหลีกเลี่ยงชื่อ Präsident เพื่อไม่ต้องการให้ชื่อคล้ายสาธารณรัฐ)
ด้วยความตั้งใจและวัตถุประสงค์ทั้งหมด สมาพันธ์ถูกครอบงำโดยปรัสเซีย โดยมีอาณาเขตและประชากรสี่ในห้าของสมาพันธ์มากกว่าสมาชิกอีก 21 รัฐรวมกัน กษัตริย์ปรัสเซียเป็นประมุขแห่งรัฐ บิสมาร์กยังเป็นนายกรัฐมนตรีและรัฐมนตรีต่างประเทศของปรัสเซีย ด้วยบทบาทนั้นทำให้ชาวปรัสเซียมีสิทธิ์โหวต 17 จาก 43 เสียงในบุนเดิสราท ถึงแม้จะเป็นรัฐที่ใหญ่ที่สุดแต่ก็สามารถได้เสียงข้างมากโดยการสร้างพันธมิตรกับรัฐที่เล็กกว่า
การเปลี่ยนผ่านสู่จักรวรรดิเยอรมัน
หัวข้อหลัก: จักรวรรดิเยอรมัน
ในช่วงกลางปี ​​ค.ศ. 1870 วิกฤตทางการทูตเกี่ยวกับราชบัลลังก์สเปนได้นำไปสู่สงครามฝรั่งเศส-ปรัสเซียในที่สุด ในระหว่างสงคราม เดือนพฤศจิกายน ค.ศ. 1870 บาวาเรีย เวือร์ทเทิมแบร์ค และบาเดน (รวมถึงบางส่วนของเฮ็สเซิน-ดาร์มสตัดท์ที่ถูกกีดกันจากสมาพันธ์) ได้เข้าร่วมสมาพันธรัฐเยอรมันเหนือและได้นำรัฐธรรมนูญใหม่มาใช้ และเปลี่ยนชื่อไปเป็น Deutsches Reich (จักรวรรดิเยอรมัน)
เมื่อวันที่ 10 ธันวาคม ค.ศ. 1870 ไรชส์ทาคแห่งสมาพันธรัฐเยอรมันเหนือได้นำรัฐธรรมนูญฉบับใหม่มาใช้ โดยยังคงมีศักดิ์เป็นหนึ่งใน Deutscher Bund (สมาพันธรัฐเยอรมัน) แม้จะมีการตั้งชื่อใหม่ว่า Deutsches Reich (อาณาจักรเยอรมันหรือจักรวรรดิเยอรมัน) และให้พระอิสริยยศของจักรพรรดิเยอรมันเป็นของกษัตริย์แห่งปรัสเซียโดยทรงดำรงตำแหน่ง Bundespräsidium แห่งสมาพันธ์ มีผลใช้บังคับเมื่อวันที่ 1 มกราคม ค.ศ. 1871 แต่กินระยะเวลาเพียงสี่เดือน
หลังจากชัยชนะในสงครามกับฝรั่งเศส บรรดาเจ้าชายเยอรมันและผู้บัญชาการทหารระดับสูงได้ประกาศให้พระเจ้าวิลเฮ็ล์มที่ 1 แห่งปรัสเซียเป็น "จักรพรรดิเยอรมัน" โดยทรงปราบดาภิเษกภายในห้องโถงกระจกของพระราชวังแวร์ซาย
หลังจากไรชส์ทาคสมัยใหม่ได้รับเลือกในวันที่ 3 มีนาคม ค.ศ. 1871 ได้เปลี่ยนจากสมาพันธรัฐเป็นจักรวรรดิโดยสมบูรณ์เมื่อรัฐธรรมนูญฉบับถาวรของจักรวรรดิเยอรมันมีผลใช้บังคับผลใช้บังคับในวันที่ 4 พฤษภาคม ค.ศ. 1871 ในขณะที่ฝรั่งเศสให้การรับรองเมื่อวันที่ 10 พฤษภาคม ค.ศ. 1871 ในสนธิสัญญาแฟรงก์เฟิร์ต
รัฐสมาชิก
รัฐสมาชิกทั้งหมดเคยเป็นสมาชิกสมาพันธรัฐเยอรมันในปี ค.ศ. 1815-66 อยู่แล้ว ออสเตรียและรัฐทางใต้ของเยอรมัน บาวาเรีย เวือร์ทเทิมแบร์ค บาเดิน และราชรัฐเฮ็สเซิน-ดาร์มสตัดท์ ยังคงอยู่นอกสมาพันธ์เยอรมันเหนือ แม้ว่าจังหวัด Oberhessen ทางตอนเหนือของเฮ็สเซิน-ดาร์มสตัดท์ ได้เข้าร่วมสมาพันธรัฐเยอรมันเหนือแล้ว
ในภาคเหนือ ภาคกลาง และภาคตะวันออกของเยอรมนี ปรัสเซีย
แคลชออฟแชมเปียนส์ (2016)
แคลชออฟแชมเปียนส์ (2016) (Clash of Champions (2016)) รายการมวยปล้ำแบบเพย์เพอร์วิวจากดับเบิลยูดับเบิลยูอี(WWE) ซึ่งปีนี้จัดขึ้นมาเป็นปีแรกโดยจัดขึ้นที่ Bankers Life Fieldhouse อินเดียนาโพลิส, อินเดียนา วันที่ 25 กันยายน ค.ศ. 2016 โดยมาแทนที่ ดับเบิลยูดับเบิลยูอี ไนท์ออฟแชมเปียนส์ โดยจัดเป็นรายการมวยปล้ำเพย์เพอร์วิวรายการแรกของค่ายรอว์
นนธวรรณทัศ บรามาซ
นนธวรรณทัศ บรามาซ ชื่อเดิม นนธวรรณ ฌรรวนธร [ชัน-วะ-นะ-ทอน] และ ทองเหล็ง ตามลำดับ (เกิด 27 เมษายน พ.ศ. 2535) เป็นนางแบบ นักร้อง และนักแสดงชาวไทย เป็นที่รู้จักจากการชนะการประกวดมิสไทยแลนด์เวิลด์ 2014 และการประกวดMiss World 2014 ผ่านเข้ารอบ 11 คนสุดท้าย และรางวัลมิสพีเพิลชัอยส์ Miss People's Choice จากการโหวตในการประกวดมิสเวิลด์ 2014 ที่ กรุงลอนดอน สหราชอาณาจักร
ประวัติ
นนธวรรณทัศเกิดเมื่อวันที 27 เมษายน พ.ศ. 2535 ที่จังหวัดนครศรีธรรมราช แต่ไปเติบโตและเรียนหนังสือที่จังหวัดสุราษฎร์ธานี นนธวรรณ จบการศึกษาระดับอนุบาล-ประถมศึกษาจาก โรงเรียนเทพมิตรศึกษา ระดับมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันจบการศึกษาจาก คณะการจัดการธุรกิจการบิน มหาวิทยาลัยนานาชาติแสตมฟอร์ด
ในปี 2561 เธอสมรสกับฟิลลิป บรามาซ นักธุรกิจชาวสวิตเซอร์แลนด์ และมีลูกชาย 1 คน โดยเธอได้ตั้งชื่อว่าเบฬิน (Baelyn) เธอได้ลดสถานะความสัมพันธ์กับฟิลลิป และเป็นแม่เลี้ยงเดี่ยวดูแลลูกชาย หลังจากนั้นไม่นานทั้งคู่ก็ปรับความเข้าใจและกลับมาเป็นครอบครัวอีกครั้ง
การประกวด
ชีวิตส่วนตัว เมญ่า มีความสนใจทางด้านกีฬา และ ร้องเพลง สามารถร้องเพลงได้หลากหลายแนว เมญ่าพูดได้ 2 ภาษา ไทย - อังกฤษ
ในปี พ.ศ. 2546 ได้เข้าประกวด "การประกวดร้องเพลงลูกทุ่งรายการเวทีไทย 2003" ได้รับรางวัลถ้วยพระราชทานสมเด็จพระเทพรัตนราชสุดา สยามบรมราชกุมารี ในปี พ.ศ. 2547 ได้เข้าประกวด "KPN junior awards & popular vote 2004" ได้รับรางวัลถ้วยพระราชทานสมเด็จพระบรมราชินีนาถ ปี พ.ศ. 2547 (นักร้องยอดเยี่ยม ประเภทเพลงไทยลูกทุ่ง)
ในปี พ.ศ. 2550 ได้เข้าประกวด "ไทยซุปเปอร์โมเดลคอนเทสต์ 2007" ผ่านเข้ารอบ 10 คนสุดท้าย และได้รับรางวัลพิเศษ สาวงามผมสวยสุขภาพดี By Pantene
ในปี พ.ศ. 2553 ได้เข้าประกวด "Asian Supermodel 2010" เข้ารอบสุดท้าย
ในปี พ.ศ. 2554 ได้เข้าประกวด "Miss Thailand World 2011" เข้ารอบ 30 คนสุดท้าย และได้รางวัลพิเศษ "ขวัญใจช่างภาพสื่อมวลชน"
ในปี พ.ศ. 2557 ได้เข้าประกวด "Miss Thailand World 2014" ได้รับรางวัลที่ 1 ชนะการประกวดได้เป็น "Miss World 2014" รางวัลที่ 2 ชนะ"รอบความสามารถพิเศษ"ด้านการร้องเพลง รางวัลที่ 3 ชนะ"รอบนางงามที่มีทักษะ"ด้านการเดินแบบ และเป็นตัวแทนประเทศไทยไปประกวด Miss World 2014 โดยผ่านเข้ารอบ 11 คนสุดท้ายจากการโหวต (People's Choice Awards) โดยผู้ชนะในปีนี้คือ โรลีน สเตราส์ จาก แอฟริกาใต้
ในปี พ.ศ. 2560 ได้เข้าประกวดร้องเพลงในรายการ The Mask Singer หน้ากากนักร้อง ซีซันที่ 3 ในนามหน้ากากเสือดาว ได้ร้องเพลงทั้งหมด 4 เพลง
- Love-(Keyshia Cole) ในบทเพลงนี้ ได้ทำการชนะหน้ากากหมีขาว (สมิทธิ์ อารยะสกุล)
- When You Tell Me That You Love Me-(Diana Ross) ในบทเพลงนี้ ได้แพ้ให้กับหน้ากากแอปเปิ้ล (ปราโมทย์ ปาทาน)
- ผู้สาวขาเลาะ -(ลำไย ไหทองคำ
จักรพรรดิคอนสแตนตินที่ 3 แห่งจักรวรรดิไบแซนไทน์
จักรพรรดิคอนสแตนตินที่ 3 แห่งไบแซนไทน์ หรือ เฮราคลิอัส โนวัส คอนสแตนตินัส (Constantine III (Byzantine emperor); ชื่อเต็ม: Heraclius Novus Constantinus; Ηράκλειος (νέος) Κωνσταντίνος) (3 พฤษภาคม ค.ศ. 612 – 20 เมษายน หรือ 24/26 พฤษภาคม ค.ศ. 641) คอนสแตนตินที่ 3 ทรงเป็นจักรพรรดิแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์เพียงสี่เดือนตั้งแต่เดือน กุมภาพันธ์ ค.ศ. 641 จนเสด็จสวรรคต คอนสแตนตินเป็นพระราชโอรสองค์โตในจักรพรรดิเฮราคลิอัสและพระอัครมเหสีองค์แรกจักรพรรดินียูโดเคีย
ข้อมูลเพิ่มเติม
612 641
ริก บูกส์
นอกเหนือจากอาชีพมวยปล้ำของเขาแล้วเขายังเปิดช่อง YouTube ที่เน้นเรื่องการฝึกน้ำหนักและการแสดงตลก
อสุจ๊าก
อสุจ๊าก (The Sperm) เป็นภาพยนตร์ไทยที่ออกฉายในปี พ.ศ. 2550 เป็นภาพยนตร์แนวขบขัน และไซไฟ เขียนบทและกำกับโดย ทวีวัฒน์ วันทา นำแสดงโดย พุฒิพงศ์ ศรีวัฒน์ (ลีโอ พุฒ) และ พิมพาภรณ์ ลีนุตพงษ์ (ผิง)
ยูฟ่าแชมเปียนส์ลีก ฤดูกาล 2020–21 รอบคัดเลือกและรอบเพลย์ออฟ
ยูฟ่าแชมเปียนส์ลีก ฤดูกาล 2020–21 รอบคัดเลือกและรอบเพลย์ออฟ เริ่มต้นเมื่อวันที่ 8 สิงหาคมและสิ้นสุดเมื่อวันที่ 30 กันยายน พ.ศ. 2563.
ทั้งหมด 53 หรือ 54 ทีมที่เข้าร่วมการแข่งขันในระบบการคัดเลือกของ ยูฟ่าแชมเปียนส์ลีก ฤดูกาล 2020–21, ซึ่งประกอบไปด้วยรอบคัดเลือกและรอบเพลย์ออฟ, กับ 43 หรือ 44 ทีมในตัวแทนที่ชนะเลิศจากลีกและ 10 ทีมในตัวแทนจากลีก. หกทีมผู้ชนะในรอบเพลย์ออฟ (สี่ทีมจากตัวแทนที่ชนะเลิศจากลีก, สองทีมจากตัวแทนจากลีก ) จะได้ผ่านเข้าสู่ รอบแบ่งกลุ่ม, เพื่อนที่จะเข้าร่วม 26 ทีมนั้นเข้าสู่ในรอบแบ่งกลุ่ม.
แต่ละเวลาคือ CEST (UTC+2), เป็นไปตามที่ระบุไว้โดยยูฟ่า (เวลาท้องถิ่น).
ตัวแทนที่ชนะเลิศจากลีก
ตัวแทนที่ชนะเลิศจากลีกประกอบไปด้วยทีมแชมเปียนส์จากลีกทั้งหมดที่ไม่ได้สิทธิ์เข้ารอบโดยตรงสำหรับรอบแบ่งกลุ่ม, และถูกแบ่งออกตามแต่ละรอบดังนี้:
ทีมื้งหมดที่ตกรอบมาจากตัวแทนที่ชนะเลิศจากลีกจะเข้าสู่ ยูโรปาลีก:
ตัวแทนจากลีก
ตัวแทนจากลีกประกอบไปด้วยทีมที่ไม่ได้จากการเป็นแชมป์ลีกทั้งหมดที่ไม่ได้สิทธิ์เข้าแข่งขันโดยตรงสำหรับรอบแบ่งกลุ่ม, และถูกแบ่งออกในแต่ละรอบดังนี้:
ทีมทั้งหมดที่ตกรอบมาจากตัวแทนจากลีกเข้าสู่ ยูโรปาลีก:
ด้านล่างนี้คือทีมที่เข้าร่วมการแข่งขันจากตัวแทนจากลีก (กับ ค่าสัมประสิทธิ์สโมสรยูฟ่า ในปี 2020), ซึ่งถูกจัดกลุ่มโดยแต่ละรอบที่เริ่มต้นของพวกเขา.
กำหนดการวันจับสลากและวันแข่งขัน
การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, ประเทศสวิตเซอร์แลนด์).
รอบเบื้องต้น
<section begin=PR /> การจับสลากสำหรับรอบเบื้องต้นได้จัดขึ้นเมื่อวันที่ 17 กรกฎาคม พ.ศ. 2563, 12:00 CEST. <section end=PR />
การจัดอันดับทีมวาง
ทั้งหมดสี่ทีมมีส่วนร่วมในรอบเบื้องต้น. สองทีมเป็นทีมวางและสองทีมเป็นทีมที่ไม่ได้เป็นทีมวางสำหรับการจับสลากรอบรองชนะเลิศ.
สรุปผลการแข่งขัน
<section begin=PR /> รอบรองชนะเลิศจะลงเล่นในวันที่ 8 สิงหาคม ที่ โคลอฟรายสเตเดียม ใน นียง, ประเทศสวิตเซอร์แลนด์. รอบชิงชนะเลิศจะลงเล่นที่สนามเดียวกันในวันที่ 11 สิงหาคม พ.ศ. 2563 แต่การแข่งขันนัดนี้อาจถูกยกเลิกหลังจากที่สองผู้เล่นจากทีมดริตาได้ไปตรวจผลเป็นบวกสำหรับ โคโรนาไวรัส SARS-2 และลินฟีลด์ได้รับสิทธิ์ชนะโดยอัตโนมัติไป 3–0.
รอบคัดเลือกรอบแรก
<section begin=Q1 /> การจับสลากสำหรับรอบคัดเลือกรอบแรกได้จัดขึ้นเมื่อวันที่ 9 สิงหาคม พ.ศ. 2563, 12:00 CEST. <section end=Q1 />
การจัดอันดับทีมวาง
ทั้งหมด 34 ทีมจะลงเล่นในรอบคัดเลือกรอบแรก: 33 ทีมที่เข้าสู่ในรอบนี้, และ 1 ทีมชนะเลิศของรอบเบื้องต้น. การจัดทีมวางของแต่ละทีมขึ้นอยู่กับพวกเขาในปี 2020 ค่าสัมประสิทธิ์สโมสรยูฟ่า. สำหรัยทีมชนะเลิศของรอบเบื้องต้น (ผู้ที่มีสถานะไม่เป็นที่รู้จัก ณ เวลาของการจับสลาก), ค่าสัมประสิทธิ์สโมสรของทีมที่เหลือที่มีอันดับสูงที่สุดจะถูกนำมาใช้. ทีมแรกถูกจับสลากในแต่ละคู่จะเป็นทีมเจ้าบ้าน.
สรุปผลการแข่งขัน
<section begin=Q1 /> แต่ละนัดในรอบนี้จะลงเล่นในวันที่ 18, 19 และ 21 สิงหาคม ค.ศ. 2020.
<section end=Q1 />
รอบคัดเลือกรอบสอง
<section begin=Q2 /> การจับสลากสำหรับรอบคัดเลือกรอบสองได้จัดขึ้นเมื่อวันที่ 10 สิงหาคม พ.ศ. 2563, 12:00 CEST. <section end=Q2 />
การจัดอันดับทีมวาง
ทั้งหมด 26 ทีมที่ลงเล่นในรอบคัดเลือกรอบสอง. พวกเขาได้ถูกแบ่งออกเป็นสองเส้นทาง: ทีมวางของทีมขึ้นอยู่กับพวกเขาในปี ค.ศ. 2020 ค่าสัมประสิทธิ์สโมสรยูฟ่า. สำหรับทีมชนะเลิศของรอบคัดเลือกรอบแรก (ผู้ที่มีสถานะไม่เป็นที่รู้จัก ณ เวลาของการจับสลาก), ค่าสัมประสิทธิ์สโมสรของทีมที่เหบือที่มีอันดับสูงสุดในแต่ละคู่จะถูกนำมาใช้. ทีมแรกจะถูกจับสลากในแต่ละคู่จะเป็นทีมเจ้าบ้าน.
สรุปผลการแข่งขัน
<section begin=Q2 /> แต่ละนัดจะลงเล่นในวันที่ 25 และ 26 สิงหาคม พ.ศ. 2563.
รอบคัดเลือกรอบสาม
<section begin=Q3 /> การจับสลากสำหรับรอบคัดเลือกรอบสามได้จัดขึ้นเมื่อวันที่ 31 สิงหาคม พ.ศ. 2563, 12:00 CEST. <section end=Q3 />
การจัดอันดับทีมวาง
ทั้งหมด 16 ทีมที่คาดว่าจะได้เล่นในรอบคัดเลือกรอบสาม. พวกเขาได้ถูกแบ่งออกเป็นสองเส้นทาง: ทีมวางของทีมขึ้นอยู่กับพวกเขาในปี ค.ศ. 2020 ค่าสัมประสิทธิ์สโมสรยูฟ่า. ทีมแรกจะถูกจับสลากในแต่ละคู่จะเป็นทีมเจ้าบ้าน.
สรุปผลการแข่งขัน
<section begin=Q3 /> แต่ละนัดจะลงเล่นในวันที่ 15 และ 16 กันยายน พ.ศ. 2563.
รอบเพลย์ออฟ
<section begin=PO /> การจับสลากสำหรับรอบเพลย์ออฟได้จัดขึ้นเมื่อวันที่ 1 กันยายน พ.ศ. 2563, 12:00 CEST. <section end=PO />
การจัดอันดับทีมวาง
ทั้งหมด 12 ทีมที่คาดว่าจะได้เล่นในรอบเพลย์ออฟ. พวกเขาได้ถูกแบ่งออกเป็นสองเส้นทาง: ทีมวางของทีมขึ้นอยู่กับพวกเขาในปี ค.ศ. 2020 ค่าสัมประสิทธิ์สโมสรยูฟ่า. สำหรับผู้ชนะของรอบคัดเลือกรอบสาม, ผู้ที่มีสถานะไม่เป็นที่รู้จัก ณ เวลาของการจับสลาก, ค่าสัมประสิทธิ์สโมสรของทีมที่เหลือที่มีอันดับสูงสุดในแต่ละคู่จะถูกนำมาใช้. ทีมแรกที่ถูกจับสลากในแต่ละคู่จะเป็นทีมเจ้าบ้านของเลกแรก.
สรุปผลการแข่งขัน
<section begin=PO /> เลกแรกจะลงเล่นในวันที่ 22 และ 23 กันยายน, และเลกที่สองจะลงเล่นในวันที่ 29 และ 30 กันยายน ค.ศ. 2020.
ตัวแทนที่ชนะเลิศจากลีก
รวมผลสองนัด มิดทิลลันด์ ชนะ 4–1.
รวมผลสองนัด เร็ดบุลซัลทซ์บวร์ค ชนะ 5–2.
''รวมผลสองนัด เสมอ 3–3. แฟแร็นตส์วาโรช ชนะด้วยกฏประตูทีมเยือน.''
ตัวแทนจากลีก
รวมผลสองนัด ครัสโนดาร์ ชนะ 4–2.
รวมผลสองนัด ดือนามอกือยิว ชนะ 5–1.
Business process reengineering
Business Process Reengineering หรือ Business Process Redisign หรือที่เรียกย่อๆว่า BPR นั้นคือความพยายามเชิงการจัดการ ที่มีความมุ่งหมายเพื่อยกระดับประสิทธิภาพ และประสิทธิผลของกระบวนการทำงานขององค์กรตลอดทั้งระบบ วิธีการนั้นก็แสนจะง่าย เพียงมองกลับไปมองที่ระบบการทำงานขององค์กร เดเวนพอร์ท (1993) หนึ่งในผู้ก่อตั้ง BRP ชี้ว่า วิธีการ Reengineering นั้นจะต้องคิดหารูปแบบใหม่ในวิธีการทำงาน, กิจกรรมที่จำเป็นต้องทำจริงจริง และการนำเอาคน, วิทยาการ และองค์กร มาประสานเข้าด้วยกัน
วิธีการนี้ฟังเหมือนจะเหมือนปอกกล้วยเข้าปาก แต่มันไม่ง่ายขนาดนั้น เดเวนพอร์ท (1996) ชี้ว่ากระแส รีเอนจิเนียร์ริงนั้น เป็นเหมือนดอกไม้ไฟเท่านั้น ด้วยความเข้าใจที่ผิดๆ เขาชี้แจงแบบเกรี้ยวกราดว่า ปัจจุบันนี้ รีเอนจิเนียร์ริง ถูกเข้าใจแบบผิดๆว่าคือการ เปลี่ยนโครงสร้างใหม่, ไล่คนออก และ เปลี่ยนแปลงแบบถี่ๆ ในขณะที่ "มหกรรมการไล่ออก" ไม่เคยได้รับการเอ่ยถึง ในช่วงต้นของประวัติศาสตร์การรีเอนจิเนียร์ริงเลย พูดง่ายๆ ผู้จัดการในปัจจุบันละทิ้งการให้ความสำคัญของมนุษย์ไปเสียแล้ว
แท้จริงแล้ว หัวใจของรีเอนจิเนียร์ริ่ง คือมนุษย์ บทบาทของเทคโนโลยีนั้นคือการช่วยงานมนุษย์ ไม่ใช่ทดแทนมนุษย์ อย่างไรก็ตาม นักธุรกิจหลายคนกลับเข้าใจผิดเกี่ยวกับบทบาทของเทคโนโลยี และโละพนักงานเจนสนามออก ที่คล้ายๆกัน ไลเกอร์ (2004) เองก็กล่าวว่า ปรัชญาของโตโยต้านั้น ให้ความสำคัญกับพนักงานมาก ชนิดขาดไม่ได้ อีกทั้งคำว่า "Autonomation" ในปรัชญาของโตโยต้านั้น ชี้ให้เห็นได้ชัดว่า มนุษย์มีความน่าเชื่อถือกว่าเครื่องจักร (ยืนยันการสะกดว่าถูกต้องแล้ว เป็นศัพท์ที่โตโยต้าบัญญัติขึ้นใช้เอง โดยหมายถึงการใช้เครื่องจักรที่มีมนุษย์ควบคุม ไม่ปล่อยให้เครื่องจักรทำงานเองโดยปราศจากการควบคุม)
จุดล้มเหลวอีกจุดของรีเอนจิเนียร์ริ่งนั้นก็คือ การตัดสินใจระยะสั้น มองเพียงแต่ผลกำไร โดยไม่มองถึงผลเสียในระยะยาวนั่นเอง
สูติศาสตร์
สูติศาสตร์ (Obstetrics; มาจากภาษาละติน obstare การเตรียมพร้อม) เป็นศัลยศาสตร์เฉพาะทางที่เกี่ยวกับการดูแลผู้หญิงและทารกระหว่างการตั้งครรภ์, การคลอด, และระยะหลังคลอด ส่วนการผดุงครรภ์ (Midwifery) นั้นจะไม่อาศัยทักษะการศัลยศาสตร์ สูติแพทย์ส่วนมากมักจะเป็นแพทย์นรีเวชวิทยาด้วย ดูที่สูตินรีเวชวิทยา (Obstetrics and gynaecology)
ออแล็งปิกลียอแนในฤดูกาล 2018–19
การแข่งขันในฤดูกาล 2018-19 สโมสรฟุตบอลออแล็งปิกลียอแน ซึ่งเป็นฤดูกาลที่ 69 ตั้งแต่เริ่มก่อตั้งเมื่อปี พ.ศ. 2493 จะเข้าแข่งขันในลีกเอิง 1, กุปเดอฟร็องส์, กุปเดอลาลีก และ ยูฟ่าแชมเปียนส์ลีก
ผู้เล่นชุดปัจจุบัน
''ณ วันที่ 13 สิงหาคม ค.ศ. 2018''
การซื้อ-ขายนักเตะ
เข้า:
ยูฟ่าแชมเปียนส์ลีก
การจับสลากมีขึ้นเมื่อวันที่ 30 สิงหาคม พ.ศ. 2561 (ค.ศ. 2018) โดยที่ลียงอยู่ในโถที่ 3 โดยผลการจับสลาก ลียง อยู่ในกลุ่ม F ร่วมกับ แมนเชสเตอร์ซิตี, ชัคตาร์ โดเนตสค์ และ 1899 ฮ็อฟเฟินไฮม์ โดยทีมที่มีคะแนนเป็นอันดับ 1 และ 2 จะเข้ารอบต่อไป
การทำประตู
Last updated: 5ุ มกราคม19
มอสเฟต
มอสเฟต (metal–oxide–semiconductor field-effect transistor: MOSFET) เป็นทรานซิสเตอร์ ที่ใช้อิทธิพลสนามไฟฟ้าในการควบคุมสัญญาณไฟฟ้า โดยใช้ออกไซด์ของโลหะในการทำส่วน GATE นิยมใช้ในวงจรดิจิตอล โดยนำไปสร้างลอจิกเกตต่างๆเพราะมีขนาดเล็ก
โครงสร้างของ MOSFET
MOSFET ประกอบด้วยสามส่วน คือ
สัญลักษณ์ในทางดิจิตอล
MOSFET ในทางดิจิตอลถูกมองว่าเป็นสวิตซ์ โดย nMOS จะเป็นสวิตซ์ที่เมื่อสัญญาณเข้าเป็น "1" สวิตซ์ก็จะปิด ถ้าไม่สวิตซ์ก็ยังเปิดอยู่ (normal opened switch) ส่วน pMOS จะเป็นสวิตซ์ที่เมื่อสัญญาณเข้าเป็น "1" สวิตซ์ก็จะเปิด ถ้าไม่สวิตซ์ก็จะปิดอยู่ (normal closed switch) และสัญลักษณ์ทั่วไปจะมีสามขา ขากลางเป็น gate ส่วนอีกสองขาคือ sorce และ drain โดยใช้ใน nMOS เป็นหลักเพื่อสื่อสัญลักษณ์เดียวกับทรานซิสเตอร์ทั่วไปคือ ไฟขา base ไหล ขา Collector จะต่อกับ Emittor ส่วน pMOS ก็จะใส่ bubble ที่ขา gate
สุรัตน์ โอสถานุเคราะห์
ร้อยตำรวจเอก สุรัตน์ โอสถานุเคราะห์ (11 พฤษภาคม พ.ศ. 2473 - 8 พฤษภาคม พ.ศ. 2551) อดีตรัฐมนตรีว่าการกระทรวงพาณิชย์ และกระทรวงคมนาคม อดีตรองหัวหน้าพรรคกิจสังคม ผู้ก่อตั้งมหาวิทยาลัยกรุงเทพ ประธานกรรมการบริษัท โอสถสภา จำกัด กลุ่มบริษัทในเครือโอสถสภา และนายกสมาคมถ่ายภาพแห่งประเทศไทย ในพระบรมราชูปถัมภ์
ประวัติ
ร.ต.อ.สุรัตน์ โอสถานุเคราะห์ เกิดเมื่อวันที่ 11 พฤษภาคม พ.ศ. 2473 ที่จังหวัดพระนคร มีชื่อเล่นว่า เพชร (ซึ่งนำมาใช้ตั้งเป็นชื่อจริงของบุตรชายคนโต) เป็นบุตรของนายสวัสดิ์ (บุตรชาย นายแป๊ะ โอสถานุเคราะห์ ผู้ก่อตั้งห้างขายยาโอสถสภา (เต็กเฮงหยู) ต้นสกุลโอสถานุเคราะห์) และคุณหญิงล้อม โอสถานุเคราะห์ จบการศึกษามัธยมศึกษาปีที่ 6 จากโรงเรียนเทพศิรินทร์ มัธยมศึกษาปีที่ 8 โรงเรียนเตรียมอุดมศึกษา, วิทยาลัย วิลบราฮัม แอนด์ มอนสัน (WILBRAHAM & MONSON ACADEMY) รัฐแมสซาชูเซตส์ สหรัฐอเมริกา และได้รับปริญญาบริหารธุรกิจบัณฑิต จากมหาวิทยาลัยโคโลราโด สหรัฐอเมริกา
ร.ต.อ.สุรัตน์ เคยได้รับเกียรติยศต่างๆ คือ รางวัลเกียรติคุณนักการตลาดไทย เมื่อเดือนเมษายน พ.ศ. 2544, ปริญญาบริหารธุรกิจดุษฎีบัณฑิตกิตติมศักดิ์ สาขาวิชาการจัดการ มหาวิทยาลัยเกษตรศาสตร์ เมื่อเดือนกรกฎาคม พ.ศ. 2538 และปริญญาปรัชญาดุษฎีบัณฑิตกิตติมศักดิ์ สาขาวิชารัฐศาสตร์ มหาวิทยาลัยรามคำแหง เมื่อเดือนมกราคม พ.ศ. 2539
นอกจากนี้ ร.ต.อ.สุรัตน์ ยังเป็นนักถ่ายภาพชั้นแนวหน้าของประเทศไทย เป็นผู้สะสมกล้องถ่ายภาพ และอุปกรณ์การถ่ายภาพ ไว้กว่า 3,000 ชิ้น จนได้รับรางวัลศิลปินนักถ่ายภาพไทย จากสมาพันธ์การถ่ายภาพไทย เมื่อเดือนธันวาคม พ.ศ. 2545, รางวัลผลงานภาพถ่าย เดอะอีเลฟเว่นไตรอังแนล (The XI Triennale) จัดโดย สถาบันลาลิทฆาลา (Lalit Kala Akademi) กรุงนิวเดลี ประเทศอินเดีย เมื่อเดือนกุมภาพันธ์ พ.ศ. 2548 และรางวัลโฟโต้ซิตี้ซากามิฮาร่า สาขาเอเชีย จากงานเทศกาลภาพถ่ายแห่งเมืองซากามิฮาร่า ครั้งที่ 6 ที่ประเทศญี่ปุ่น เมื่อเดือนตุลาคม พ.ศ. 2549
ธุรกิจ
ร.ต.อ.สุรัตน์ รับสืบทอดกิจการ บริษัท โอสถสภา (เต็กเฮงหยู) จำกัด จากนายสวัสดิ์ บิดา โดยดำรงตำแหน่งประธานกรรมการ บริษัท โอสถสภา จำกัด, กลุ่มบริษัทในเครือโอสถสภา, บริษัท โอสถสภา ไทโช จำกัด และกรรมการ บริษัท โอสถสภา ประกันภัย จำกัด, บริษัท ชิเซโด้ (ประเทศไทย) จำกัด, บริษัท อิเซตัน (ประเทศไทย) จำกัด, บริษัท ไทย ฮาคูโฮโด จำกัด และบริษัท ฮาคูโฮโด (กรุงเทพฯ) จำกัด
สินค้าที่มีชื่อเสียงของเครือโอสถสภา เช่น ยาแก้ปวดทัมใจ, ยากฤษณากลั่นตรากิเลน, ยาธาตุ ๔ ตรากิเลน, ยาอมโบตัน, ลูกอมโอเล่, ลูกอมโบตันมินท์บอล, เครื่องดื่มเอ็ม-150, เครื่องดื่มลิโพวิตัน-ดี, เครื่องดื่มฉลาม, เครื่องดื่มเกลือแร่ เอ็ม-สปอร์ต, เครื่องดื่ม.357 แม็กนั่ม, เครื่องดื่ม ชาร์ค คูลไบต์, เครื่องดื่ม เอ็ม-แม็กซ์, ผลิตภัณฑ์ระงับกลิ่นกายทเวลฟ์พลัส, ผลิตภัณฑ์ระงับกลิ่นกายเอ็กซิท และ ผลิตภัณฑ์สำหรับเด็ก เบบี้มายด์ เป็นต้น
การเมือง
ร.ต.อ.สุรัตน์ เข้าสู่วงการเมือง ด้วยการเป็นสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ ในปี พ.ศ. 2512 ต่อมาเป็นรองหัวหน้าพรรคกิจสังคม ในสมัยที่ หม่อมราชวงศ์คึกฤทธิ์ ปราโมช เป็นหัวหน้าพรรค เมื่อปี พ.ศ. 2518 และขึ้นดำรงตำแหน่งรัฐมนตรีว่าการกระทรวงคมนาคม ในปีเดียวกัน แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมา เมื่อปี พ.ศ. 2526 เป็น รัฐมนตรีช่วยว่าการกระทรวงมหาดไทย แล้วดำรงตำแหน่ง รัฐมนตรีว่าการกระทรวงพาณิชย์ ในปี พ.ศ. 2528 แต่ลาออกจากตำแหน่งเมื่อวันที่ 6 กรกฎาคม พ.ศ. 2529 หลังการอภิปรายไม่ไว้วางใจ กรณีออกใบอนุญาตนำไม้ซุงเข้าจากพม่า แล้วได้รับคะแนนเสียงไว้วางใจน้อยที่สุดในบรรดารัฐมนตรีที่ถูกอภิปรายในคราวเดียวกัน เนื่องจากพรรคประชาธิปัตย์ซึ่งเป็นพรรคร่วมรัฐบาลลงมติงดออกเสียง จากนั้นได้รับแต่งตั้งให้เป็น ที่ปรึกษาฝ่ายเศรษฐกิจ ของกระทรวงการต่างประเทศ ในปี พ.ศ. 2530 ต่อมา เป็นรองหัวหน้าพรรคชาติพัฒนา ในสมัยที่ พล.อ.ชาติชาย ชุณหะวัณ ก่อตั้งพรรคขึ้น เมื่อปี พ.ศ. 2535 จากนั้น ดำรงตำแหน่ง ที่ปรึกษารัฐมนตรีว่าการกระทรวงการต่างประเทศ ในปี พ.ศ. 2539 เป็นตำแหน่งท้ายสุดทางการเมือง
ด้านการศึกษาและสังคม
ร.ต.อ.สุรัตน์ เป็นผู้ก่อตั้ง และอุปนายกสภามหาวิทยาลัยกรุงเทพ นายกสมาคมถ่ายภาพแห่งประเทศไทย ในพระบรมราชูปถัมภ์ ผู้ก่อตั้ง และประธานมูลนิธิโอสถสภา ผู้ก่อตั้ง และประธานมูลนิธิมหาวิทยาลัยกรุงเทพ ผู้ก่อตั้ง และประธานมูลนิธิสวัสดี และประธานมูลนิธิภาพถ่ายแห่งประเทศไทย กรรมการสภามหาวิทยาลัยรามคำแหง กรรมการสภาธุรกิจไทย-ฝรั่งเศส (ฝ่ายไทย) กรรมการมูลนิธิภาพถ่ายแห่งประเทศไทย
ชีวิตครอบครัว
ร.ต.อ.สุรัตน์ สมรสกับปองทิพย์ โอสถานุเคราะห์ (สกุลเดิม เธียรประสิทธิ์) ซึ่งเป็นพี่สาวของสปัน เธียรประสิทธิ์ อดีตภรรยาของชรินทร์ นันทนาคร สุรัตน์และปองทิพย์มีบุตรชายสองคน คือ เพชร โอสถานุเคราะห์ นักร้องและนักดนตรี (ถึงแก่กรรมแล้ว)และ รัตน์ โอสถานุเคราะห์ ซึ่งทั้งสองเข้ารับช่วงการบริหารบริษัทในเครือโอสถสภา และมหาวิทยาลัยกรุงเทพ ต่อจาก ร.ต.อ.สุรัตน์ ที่วางมือจากตำแหน่งบริหาร ต่อมาสมรสกับนางช่อพิภพ โอสถานุเคราะห์
อสัญกรรม
ร.ต.อ.สุรัตน์ เข้ารักษาอาการปวดขา และขาบวม ที่โรงพยาบาลสมิติเวช ตั้งแต่วันที่ 5 พฤษภาคม ก่อนจะถึงแก่อสัญกรรม เมื่อเวลา 15.20 น. วันพฤหัสบดีที่ 8 พฤษภาคม พ.ศ. 2551 ด้วยอาการติดเชื้อในกระแสโลหิต ขณะมีอายุ 78 ปี โดย สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน พระราชทานน้ำหลวงอาบศพ ในวันศุกร์ที่ 9 พฤษภาคม ที่ศาลาเจ้าจอม วัดธาตุทอง กรุงเทพมหานคร และจะมีพระราชพิธีพระราชทานเพลิงศพ ในปี พ.ศ. 2557
นรีเวชศาสตร์
นรีเวชศาสตร์ หรือ นรีเวชวิทยา หรือ วิทยาเพศหญิง (gynaecology, gynecology) หมายถึงศัลยศาสตร์เฉพาะทางที่เกี่ยวข้องกับสุขภาพของระบบสืบพันธุ์เพศหญิง เช่น มดลูก ช่องคลอดและรังไข่ แพทย์นรีเวชวิทยาส่วนมากมักเป็นสูติแพทย์ด้วย ดูที่สูตินรีเวชวิทยา (Obstetrics and gynaecology)
สำหรับในทางสัตวแพทยศาสตร์ จะเรียกสาขาวิชานี้ว่า เธนุเวชวิทยา
กูกู อึมบาทา-รอว์
กูกูเลทู โซฟีอา "กูกู" อึมบาทา-รอว์ (Gugulethu Sophia "Gugu" Mbatha-Raw, ; เกิด 21 เมษายน ค.ศ. 1983) หรือรู้จักกันในชื่อ กูกู อึมบาทา-รอว์ เป็นนักแสดงชาวอังกฤษ รู้จักกันในบทบาท เคลลี ในภาพยนตร์ชุดทางโทรทัศน์ แบล็ก มิร์เรอร์, บท Dido Elizabeth Belle ในภาพยนตร์ Belle, บท Noni Jean ในภาพยนตร์อเมริกัน Beyond the Lights, และบท พลูเมตต์ ในภาพยนตร์ โฉมงามกับเจ้าชายอสูร
อึมบาทา-รอว์ ทำงานโทรทัศน์และละครเวทีอังกฤษ เธอเริ่มแสดงในภาพยนตร์ชุดทางโทรทัศน์เรื่อง ดอกเตอร์ฮู เป็นตัวละคร Tish Jones น้องของ Martha Jones เธอได้รับบทในสหรัฐด้วย เริ่มต้นจากการแสดงสมทบ กับทอม แฮงส์ ในภาพยนตร์ตลก Larry Crowne, และแสดงภาพยนตร์ชุด Undercovers และ Touch  เธอได้รับการตอบรับอย่างมากจากการแสดงในภาพยนตร์ประวัติศาสตร์อังกฤษ Belle (2013) และภาพยนตร์โรแมนติก Beyond the Lights (2014) ซึ่งทำให้ได้รับการเสนอชื่อเข้าชิงหลายรางวัลจากนักวิจารณ์ทั่วโลก
ใน ค.ศ. 2015 อึมบาทา-รอว์ เปิดรอบปฐมทัศน์ ละครเวทีของ Jessica Swale เรื่อง Nell Gwynn  ละครประวัติศาสตร์ เธอได้รับการเสนอชื่อรางวัลนักแสดงยอดเยี่ยมจาก Evening Standard Theatre Award.
ชีวิตช่วงแรก
กูกู อึมบาทา-รอว์ เกิดเมื่อวันที่ 21 เมษายน ค.ศ. 1983 ในออกซฟอร์ด เธอเป็นลูกสาวของ Patrick Mbatha นายแพทย์จากแอฟริกาใต้ แม่ของเธอ Anne Raw เป็นพยาบาลชาวอังกฤษ เธอเติบโตในเมือง Witney ออกซฟอร์ดเชอร์ ขื่อแรกของเธอเป็นรูปย่อของ "Gugulethu" มาจากภาษาซูลู igugu lethu มีหมายความว่า "ความภาคภูมิใจของเรา"
อึมบาทา-รอว์ เข้าเรียนที่โรงเรียน Henry Box School และร่วมกิจกรรมในโรงละครเยาวชนแห่งชาติ (National Youth Theatre of Great Britain) เธอสนใจการแสดง เต้นรำ และละครเพลง ตั้งตอนยังเด็ก เธอได้รับการชื่นชมจากการแสดงเต้นรำที่ Judy Tompsett School of Dance (ปัจจุบันคือ Marsh Tompsett School of Dance  ใน ค.ศ. 2001 เธอย้ายไปลอนดอน เข้าศึกษาและฝึกซ้อมการแสดงที่ราชสถานศิลปะการละคร ลอนดอน
อาชีพช่วงแรก
อึมบาทา-รอว์เริ่มการแสดงในบทเล็ก ๆ ในภาพยนตร์ชุดทางโทรทัศน์ เช่น Bad Girls (2006), ดอกเตอร์ฮู (2007) and Marple (2007) ผลงานเบรกทรูแรกของเธอ คือ ละครเวที Romeo and Juliet ที่โรงละคร Royal Exchange แมนเชสเตอร์ ใน ค.ศ. 2005 เธอเล่นเป็นบท Juliet ตรงข้ามแอนดรูว์ การ์ฟิลด์ เป็น Romeo อึมบาทา-รอว์ ได้รับการเสนอชื่อผู้แสดงนำหญิงยอดเยี่ยมจาก Manchester Evening News Theatre Awards สำหรับการแสดงบทจูเลียต นอกจากนี้เธอยังขึ้นละครเวทีใบทของ Octavia ใน Antony and Cleopatra ที่โรงละครเดียวกันนั้นใน ค.ศ. 2005
ใน ค.ศ. 2009 อึมบาทา-รอว์แสดงละครในบท Ophelia ใน แฮมเลต ที่เวสต์เอนด์ ลอนดอน และบรอดเวย์ ร่วมกับจู๊ด ลอว์ ในเดือนกันยายน 2010 เธอรับบทจอแก้วในซีรีส์   Undercovers ของผู้กำกับอเมริกัน J. J. Abrams หลังจาเขาพบเธอที่ละคร Hamlet แต่ว่าซีรีส์นั้นก็ถูกยกเลิกหลังจากนั้นสองเดือน
ในเดือนมิถนายน ค.ศ. 2011 อึมบาทา-รอว์เล่นบทผู้แสดงนำหญิงในภาพยนตร์ชุดของฟ็อกซ์เรื่อง Touch ร่วมกับคีเฟอร์ ซูเธอร์แลนด์ เธอรับบทในภาพยนตร์รักตลก Larry Crowne (2011) เขียนบทและกำกับโดยทอม แฮงส์ เธอเป็นหนึ่งใน 42 นักแสดงอังกฤษที่ควรติดตามชม โดยสถาบันศิลปะภาพยนตร์และโทรทัศน์อังกฤษ
ค.ศ. 2013–ปัจจุบัน
อึมบาทา-รอว์ ได้รับคำชมอย่างกว้างขวางจากบทบาทการแสดงในภาพยนตร์เรื่อง Belle (2013) กำกับโดย Amma Asante เธอเล่นบท "Dido Elizabeth Belle" สุภาพสตรีที่มีเชื้อชาติผสม เติบโตในครอบครัวที่มีลุงเป็นหัวหน้าผู้พิพากษาแห่งแมนส์ฟิลด์ ในคริสต์ศตวรรษที่ 18 ของอังกฤษ
ภาพยนตร์ทำชื่อเสียงที่เทศกาลภาพยนตร์นานาชาติโทรอนโต 2013 บริษัท Fox Searchlight Pictures ก็ได้ซื้อและนำออกฉายใน ค.ศ. 2014 จากภาพยนตร์นี้ อึมบาทา-รอว์ ได้รับการเสนอชื่อเข้าชืงหลายรางวัล รวมถึง 2 รางวัลจาก British Independent Film Awards ผู้แสดงนำหญืงยอดเยี่ยม ซึ่งเธอได้คว้ารางวัลนักแสดงหน้าใหม่ยอดเยี่ยม (Most Promising Newcomer) เธอยังได้รับการเสนอชื่อนักแสดงหญิงยอดเยี่ยมจาก Satellite Award อีกด้วย
ใน ค.ศ. 2014 เธอรับบทเป็นนักร้องดังในภาพยนตร์โรแมนติก Beyond the Lights ได้รับการตอบรับอย่างมากที่ เทศกาลภาพยนตร์นานาชาติโทรอนโต ค.ศ. 2014 และได้รับการเสนอชื่อรางวัลผู้แสดงนำยอดเยี่ยมที่ Gotham Awards ค.ศ. 2014
ใน ค.ศ. 2014 อึมบาทา-รอว์ ได้รับรางวัลกียรติยศจาก แอล ในงาน Women in Hollywood Awards เป็นสตรีที่มีความสำเร็จโดดเด่นในภาพยนตร์ (รางวัลนี้มอบให้บุคคลในสายอาชีพด้านในอุตสาหกรรมภาพยนตร์ รวมทั้ง การแสดง การกำกับ และการผลิต)
สถาบันภาพยนตร์อังกฤษเห็นความสามารถในการแสดงของเธอ อึมบาทา-รอว์ ได้รับรางวัลนักแสดงดาวรุ่ง BAFTA (Rising Star Award) ในปีเดียวกันนั้น เธอรับบทในภาพยนตร์ Jupiter Ascending.
ในเดือนกรกฎาคม ค.ศ. 2015 มีประกาศ อึมบาทา-รอว์ จะเป็นนักแสดงคนแรกที่เลนบทตามชื่อเรื่องในละครเวที Nell Gwynn ของ Jessica Swale ซึ่งเป็นตัวละครนักแสดงหญิงที่กลายเป็นภรรยาลับของพระเจ้าชาลส์ที่ 2 แห่งอังกฤษ ละครเวทีนี้เปิดรอบปฐมทัศน์ที่โรงละคร Shakespeare's Globe ลอนดอน ในช่วง 19 กันยายน - 17 ตุลาคม 2015. เธอได้รับการเสนอชื่อรางวัล นักแสดงหญิงยอดเยี่ยมจาก Evening Standard Theatre Award
นอกจากนี้ ใน ค.ศ. 2015 เธอปรากฏตัวในภาพยนตร์ชีวประวัติ Concussion ซึ่งแสดงนำโดยวิลล์ สมิธ เรื่องราวของ Dr. Bennet Omalu นักนิติวิทยาศาสตร์ที่ค้นพบความเสียหายของสมองอย่างกว้างขวางในผู้เล่นกีฬาเอ็นเอฟแอล ต่อสภาพการณ์นี้ อึมบาทา-รอว์ เล่นบท Prema Mutiso ภรรยาของ Dr. Omalu ภาพยนตร์นี้เปิดรอบปฐมทัศน์ที่ AFI Festival ค.ศ. 2015
ใน ค.ศ. 2016 อึมบาทา-รอว์ แสดงละครโทรทัศน์ แบล็ก มิร์เรอร์ ตอน "San Junipero" เธอแสดงบทสมทบหญิงที่สำคัญในภาพยนตร์ Miss Sloane เกี่ยวกับนักวิ่งเต้นในวอชิงตัน ดี.ซี. แสดงนำโดย Jessica Chastain ภาพยนตร์เปิดรอบปฐมทัศน์ที่ AFI Film Festival ในเดือนพฤศจิกายน
ใน ค.ศ. 2017 อึมบาทา-รอว์ เล่นบท Plumette ในภาพยนตร์คนแสดง ซึ่งเป็นงานสร้างใหม่ของ โฉมงามกับเจ้าชายอสูร
ใน ค.ศ. 2018 เธอแสดงภาพยนตร์จำนวนหนึ่งแนววิทยาศาสตร์ รวมถึง ย่นเวลาทะลุมิติ กำกับโดย Ava DuVernay และ เดอะ โคลเวอร์ฟิลด์ พาราด็อกซ์ ภาพยนตร์หลังนี้สร้างประวัติศาสตร์ในปีเดียวกันนั้น มีแคมเพนการตลาดที่ออกเผยแพร่บนเน็ตฟลิกซ์โดยตรงหลังจากมีการโฆษณาทั่วโลกทางซูเปอร์โบวล์ 2018 อึมบาทา-รอว์ ยังแสดงภาพยนตร์ยาว Fast Color ซึ่งเปิดรอบปฐมทัศน์ทั่วโลกทางเทศกาลภาพยนตร์ SXSW ในเท็กซัส
ในมีนาคม ค.ศ. 2016 ผู้กำกับ Gina Prince-Bythewood แถลงข่าวว่า อึมบาทา-รอว์จะรับบทในภาพยนตร์ที่ดัดแปลงจากนิยายของ Roxane Gay เรื่อง An Untamed State ซึ่งจะมีการถ่ายภาพยนตร์ใน ค.ศ. 2018
เกียรติยศ
อึมบาทา-รอว์ ได้รับเครื่องราชอิสริยาภรณ์แห่งจักรวรรดิบริติช MBE ในวันที่ 2 มิถุนายน 2017 (Queen's Birthday Honours) สำหรับความเป็นเลิศทางการละคร
โนเมอร์ซี (2016)
ผล
<references group=Note/>
จิดี คานยุค
จิดี คานยุค (גידי קאניוק; เกิดวันที่ 11 กุมภาพันธ์ ค.ศ. 1993) เป็นนักฟุตบอลชาวอิสราเอลที่เล่นในตำแหน่งกองกลางตัวรุก ก่อนหน้านี้เขาเคยเล่นให้กับบุรีรัมย์ ยูไนเต็ด, นครราชสีมา มาสด้า และชลบุรี
บุรีรัมย์ ยูไนเต็ด
ในเดือนกรกฎาคม ค.ศ. 2020 บุรีรัมย์ ยูไนเต็ด บรรลุข้อตกลงคว้าตัว จิดี คานยุค จากฮาโปเอลไฮฟาในอิสราเอลพรีเมียร์ลีก เขาเดินทางมาถึงประเทศเมื่อวันที่ 26 กรกฎาคม ค.ศ. 2020 และเข้ารับมาตรการกักตัวเพื่อตรวจหาไวรัสโคโรนา 14 วัน ต่อมาในวันที่ 16 สิงหาคม เขาลงเล่นและยิงประตูแรกอย่างเป็นไม่ทางการในนัดกระชับมิตรที่บุรีรัมย์เอาชนะขอนแก่น 3–1 ต่อมาในวันที่ 26 กันยายน เขาลงเล่นในไทยลีกครั้งแรกและทำประตูแรกในลีก ช่วยให้บุรีรัมย์เปิดบ้านเอาชนะสุพรรณบุรี 1–0 ต่อมาในวันที่ 3 ตุลาคม เขาแอสซิสต์ให้เรนาตอ เกลิชโหม่งทำประตู ช่วยให้ทีมบุกไปเอาชนะเชียงราย ยูไนเต็ดที่สิงห์สเตเดียม 1–0 ต่อมาในวันที่ 18 ตุลาคม เขาทำประตูที่สองในลีกในนัดที่บุรีรัมย์เปิดบ้านแพ้นครราชสีมา มาสด้า 1–2 ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ
นครราชสีมา มาสด้า
ในวันที่ 20 ธันวาคม ค.ศ. 2020 คานยุคได้ย้ายไปนครราชสีมา มาสด้า โดยเขาจะสวมเสื้อแข่งขันหมายเลข 7 และเขาก็ย้ายไปร่วมทีมชลบุรี​เอฟ​ซี​
สมเด็จ
สมเด็จ (សម្តេច, UNGEGN: ) เป็นชื่อยศกัมพูชาที่พระมหากษัตริย์กัมพูชาพระราชทานแก่บุคคลที่ถือว่ามีคุณูปการต่อประเทศชาติ ส่วนใหญ่มักตามด้วยชื่อตำแหน่งที่ยาวกว่า เช่น ชื่อตำแหน่งเต็มของฮุน เซน นายกรัฐมนตรีกัมพูชา คือ สมเด็จอัครมหาเสนาบดี เดโช ฮุน เซน สมาชิกเชื้อพระวงศ์บางพระองค์และผู้นำศาสนาบางคนมี "สมเด็จ" เป็นส่วนหนึ่งของชื่อตำแหน่งด้วย ในเดือนกรกฎาคม ค.ศ. 2016 ทางรัฐบาลมีคำสั่งให้สื่อใช้ชื่อเต็มของผู้นำ
ในรัชสมัยแรกของพระบาทสมเด็จพระนโรดม สีหนุ (1941–1955) ตำแหน่งนี้เป็นสิ่งที่ไม่ค่อยได้พบเห็น โดยมีนักการเมืองเพียงแค่ 4 คนที่ได้รับยศนี้ ได้แก่ แปน นุต, ญึก เตียวฬง, ซอน ซาน และChau Sen Cocsal Chhum ทั้งหมดดำรงตำแหน่งนายกรัฐมนตรี
พรรคสหภูมิ
พรรคสหภูมิ พรรคการเมืองพรรคหนึ่งของประเทศไทยในอดีต
ประวัติ
พรรคสหภูมิจดทะเบียนตั้งพรรคเมื่อวันที่ 21 มิถุนายน พ.ศ. 2500 เป็นลำดับที่ 4/2500 มีนาย สุกิจ นิมมานเหมินท์ อดีต ส.ส. พรรคเสรีมนังคศิลา ที่ได้ลาออกมาเป็นหัวหน้าพรรค โดยทางพรรคได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น
การเลือกตั้งพ.ศ. 2500
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 มีขึ้นเมื่อวันที่ 15 ธันวาคม พ.ศ. 2500 รัฐบาลที่นำโดยนายพจน์ สารสิน ได้จัดการเลือกตั้งใหม่ปรากฏว่าพรรคสหภูมิ ชนะการเลือกตั้งมีสมาชิกสภาผู้แทนราษฎร จำนวน 44 คน ได้เป็นแกนนำจัดตั้งรัฐบาลแต่จำนวนไม่ถึงกึ่งหนึ่งของสภาผู้แทนราษฎร จอมพลสฤษดิ์ เกรงว่ารัฐบาลใหม่จะไม่มั่นคงจึงตัดสินใจยุบพรรคสหภูมิและ พรรคเสรีมนังคศิลา ของ จอมพล ป. พิบูลสงคราม เข้ามาอยู่ใน พรรคชาติสังคม ที่จอมพลสฤษดิ์ จัดตั้งขึ้น
สิ้นสุด
พรรคสหภูมิสิ้นสุดบทบาทลงเมื่อนายสุกิจ นิมมานเหมินท์ หัวหน้าพรรค นำสมาชิกพรรคเข้าไปสังกัดพรรคชาติสังคม เพื่อจัดตั้งรัฐบาล เมื่อวันที่ 21 ธันวาคม พ.ศ. 2500 และต่อมาเมื่อวันที่ 21 กรกฎาคม พ.ศ. 2501 ได้มีประกาศยุบเลิกพรรคการเมืองอย่างเป็นทางการ เพื่อทำการยุบพรรคสหภูมิมารวมกับ พรรคชาติสังคม
ลาเท็กซ์ (ซอฟต์แวร์)
ลาเท็กซ์ (LaTeX) เป็นซอฟต์แวร์สำหรับจัดเตรียมเอกสาร โดยผู้เขียนใช้ข้อความธรรมดาแทนที่จะใช้รูปแบบข้อความเหมือนกับที่พบในโปรแกรมประมวลผลคำ เช่น ไมโครซอฟต์ เวิร์ด เป็นต้น ผู้เขียนสามารถใช้ภาษามาร์กอัป เพื่อกำหนดรูปแบบเอกสาร (รวมถึงบทความ หนังสือ และจดหมาย) กำหนดรูปแบบตัวอักษร และเพื่ออ้างอิงหรือบรรณานุกรม
ลาเท็กซ์ถูกใช้อย่างแพร่หลายในวงการวิชาการ เพื่อตีพิมพ์เอกสารทางวิทยาศาสตร์ นอกจากนั้นยังมีบทบาทสำคัญในการจัดเตรียมและจัดพิมพ์หนังสือและบทความที่มีเนื้อหาหลายภาษาที่ซับซ้อน เช่น ภาษาสันสกฤต และภาษากรีก
สูตินรีเวชวิทยา
สูตินรีเวชวิทยา (Obstetrics and Gynecology (หรือ Gynaecology)) หรือที่มักย่อว่า OB/GYN, O&G หรือ Obs & Gynae เป็นวิชาศัลยศาสตร์เฉพาะทางที่เกี่ยวข้องกับอวัยวะสืบพันธุ์ของเพศหญิง เป็นสาขาวิชาที่รวมเอาการแพทย์เฉพาะทาง 2 สาขาวิชาคือ สูติศาสตร์และนรีเวชวิทยาเข้าด้วยกัน มักเปิดสอนร่วมกันในหลักสูตรแพทย์ประจำบ้าน (หลังจบการศึกษาแพทยศาสตรบัณฑิต) การฝึกวิชาสูตินรีเวชวิทยาเกี่ยวข้องกับการจัดการพยาธิวิทยาคลินิกของระบบสืบพันธุ์เพศหญิง และการดูแลผู้ป่วยทั้งที่อยู่ในระยะตั้งครรภ์และไม่ได้ตั้งครรภ์